Pietari (nimi)

Pietari on suomenkielinen muoto Raamatussa esiintyvän apostoli Pietarin nimestä. Nimi on Suomessa käytössä myös suomenkielisenä miehen etunimenä, ja nimen muita muotoja esiintyy etuniminä lukuisissa eri kielissä. Nimi juontaa kreikan kiveä merkitsevästä nimestä Petros. Petros puolestaan on käännös alkujaan arameankielisestä raamatullisesta nimestä Keefas, joka tarkoittaa kiveä. Raamatun mukaan Jeesus antoi Keefaksen nimeksi apostoli Simonille, joka suomeksi tunnetaan nimellä Pietari. Muissa kielissä saman, alkujaan raamatullisen ja siitä kristilliseksi etunimeksi tulleen nimen muunnelmia ovat muiden muassa Petar, Petrus, Peter, Pierre, Pedro, Pietro ja Pjotr. Historiallisista henkilöistä, kuten hallitsijoista tai kirkollisista henkilöistä, jotka ovat kantaneet jotain näistä nimimuodoista, on suomeksi usein vanhastaan käytetty nimeä Pietari, esimerkiksi Pietari Särkilahti tai Pietari Suuri. Pietari () on myös vanha suomenkielinen nimi Venäjällä Suomen lähialueella sijaitsevalle suurkaupungille, jonka perustaja oli Venäjän keisari Pietari Suuri. Nimen Pietari muunnelmia suomen kielessä ovat muiden muassa Petteri, Petri, Pekka, Pieti, Pietu ja Peetu. Suomessa nimi Pietari on vuoden 2021 loppuun mennessä annettu 6 700 miehelle. Pietarin nimipäivä on Suomessa 29. kesäkuuta, joka katolisessa pyhimyskalenterissa on apostoli Pietarin muistopäivä. ==Tunnettuja Pietareita== === Suomessa Pietari-nimellä tunnettuja henkilöitä === Henkilöitä, joiden nimenä alun perin on ollut jokin Pietari-nimen muunkielinen vastine, mutta joista suomen kielessä käytetään vakiintuneesti nimeä Pietari. ==== Raamatun henkilö ==== * Pietari, alk. Simon, apostoli, perimätiedon mukaan ensimmäinen paavi n. 30–64 ==== Hallitsijoita ==== * Venäjän keisareita () ** Pietari I Suuri, keisari 1682–1725 ** Pietari II Aleksejevitš, keisari 1727–1730 ** Pietari III, keisari 1762 * Brasilian keisareita () ** Pietari I, keisari 1822–1834 ** Pietari II, keisari 1834–1889 * Portugalin kuninkaita (): ** Pietari I Oikeudenmukainen, kuningas 1320–1367 ** Pietari II Tyyni, kuningas 1683–1706 ** Pietari III, kuningas 1777–1786 ** Pietari IV Soturikuningas, kuningas 1826, sama kuin Brasilian keisari Pietari I ** Pietari V Rakastettu, kuningas 1853–1861 * Serbian ja Jugoslavian kuninkaita () ** Pietari I, Serbian kuningas 1913–1918, Jugoslavian kuningas 1918–1921 ** Pietari II, Jugoslavian kuningas 1941–1945 * Aragonian kuninkaita () ** Pietari I, kuningas 1094–1104 ** Pietari II, kuningas 1196–1213 ** Pietari III, kuningas 1276–1285 ** Pietari IV, kuningas 1336–1387 ** Pietari V 1463–1466 * Kastilian kuninkaita () ** Pietari I Julma, kuningas 1350–1369 * Unkarin kuninkaita () ** Pietari, kuningas 1038–1041 ja 1044–1046 * Pietari II, Bretagnen herttua * Pietari III, Aleksandrian hallitsija ==== Muita ==== * Pietari Bartolomeus (k. 1099), ranskalainen ritari ja pappi, ristiretkeläinen * Pietari Brahe (1602–1680), ruotsalainen valtiomies, kreivi ja Suomen kenraalikuvernööri * Pietari Brahe vanhempi (1520–1590), ruotsalainen kreivi ja drotsi * Pietari Eksorkisti (k. 304), roomalainen eksorkisti ja marttyyri * Pietari Follingius (k. 1565), ruotsalaissyntyinen Turun ja Tallinnan piispa * Pietari Iberialainen, Petre Iberi (n. 411–491), georgialainen prinssi, teologi ja filosofi * Pietari Lombardialainen eli Petrus Lombardus (n. 1100–1160), keskiaikainen filosofi ja Pariisin piispa * Pietari Tiikkiläinen (1921–1941), inkeriläissyntyinen neuvostoliittolainen alikersantti, Neuvostoliiton sankari * Pietari Topp, Peter Jonsson Topp (1789–1869), ruotsalainen korpraali, lukkari ja pietistinen herätyssaarnaaja === Suomalaisia Pietari-nimisiä === Seuraavien historiallisten henkilöiden nimenä on ollut jokin muu samaa alkuperää oleva nimi, mutta suomenkielisessä kirjallisuudessa nimestä käytetään vakiintuneesti muotoa Pietari: *Pietari Arctophilacius (n. 1575–1646), rovasti ja valtiopäivämies, Calamnius-suvun kantaisä *Pietari Gadd, Perh Adrian Gadd (1727–1797), kemisti ja taloustieteilijä *Pietari Eerikinpoika eli Petrus Petrosa (k. 1606), poliittinen seikkailija, mestattiin 1606 *Pietari Haaranen (1762–1833), maanviljelijä ja valtiopäivämies *Pietari Henrikinpoika (1400-luvulla), kirkkomaalari *Pietari Hoffrén (1755–1820), maanviljelijä ja valtiopäivämies *Pietari Jusleen, Pehr Juslén (1739–1794), juristi, Ruotsin korkeimman oikeuden jäsen 1789, Aurora-seuran perustajajäsen *Pietari Paavalinpoika Juusten, Per Påvelsson Juusten (k. 1614), aateliston sotapäällikkö nuijasodassa *Pietari Kalm (1716–1779), tutkimusmatkailija *Pietari Kaukovalta (1200-luvulla), Baltian maissa vaikuttanut suomalaissyntyinen lähetyssaarnaaja *Pietari Matinpoika Kissa (k. noin 1600), Porin pormestari 1562–1571 *Pietari Klockars (1752–1814), valtiopäivämies *Pietari Niilonpoika Kylliäinen (k. noin 1510), Olavinlinnan vouti *Pietari Longström (k. 1718), isonvihan aikainen sissipäällikkö *Pietari Melartopaeus, Petrus Melartopaeus (k. 1610), tuomiorovasti ja uskonnollinen vaikuttaja *Pietari Schaefer (1660–1729), pietistijohtaja *Pietari Särkilahti, Petrus Särkilahti (k. 1529), suomalainen uskonpuhdistaja ja suomenkielisen tiedeopetuksen pioneeri *Pietari Ticklén, Pehr Tickén (1792–1838), runoilija *Pietari Toikka (1862–1930), Inkerin itsenäisyystaistelun vaikuttaja, opettaja ja kirjailija *Pietari Wald (1602–1653), Suomen ensimmäinen kirjanpainaja *Pietari Wästi (1751–1826), sotilas, maanviljelijä, herastuomari ja valtiopäivämies Seuraavien henkilöiden nimi on tai on ollut virallisestikin Pietari: *Pietari Autti (1893–1959), jääkärikenraali, talvi- ja jatkosotien rykmentinkomentaja ja Mannerheim-ristin ritari *Pietari Hanhivaara (1833–1926), maallikkosaarnaaja ja uudenheräyksen pioneeri *Pietari Hannikainen (1813–1893), kirjailija ja toimittaja *Pietari Heikka (1896–1921), jääkärikapteeni *Pietari Aapo Herajärvi (1830–1885), kansantaiteilija *Pietari Holopainen (s. 1982), jalkapalloilija *Pietari Häll (1892–1930), jääkäriluutnantti *Pietari Inkinen (s. 1980), viulisti ja kapellimestari *Pietari Jamalainen (1857–1931), Suomen pääpostitirehtööri 1900-luvun alussa *Pietari Jääskeläinen (s. 1974), perussuomalainen poliitikko *Pietari Kekäle (1896–1976), kirjailija *Pietari Kettunen (k. noin 1830), kansanrunoilija *Pietari Kiviharju, Pietari (s. 1976), rap-artisti *Pietari Koskinen (s. 1965), äänisuunnittelija *Pietari Kuisma (1841–1925), nuorsuomalaisten kansanedustaja *Pietari Kurvinen (1842–1925), lähetystyöntekijä *Pietari Kärnä (1859–1930), maallikkosaarnaaja, kansanedustaja (suomalainen puolue) *Pietari Makkonen (1785–1851), kansanrunoilija *Pietari Mansikka (1825–1871), kansanrunoilija *Pietari Peltola, elokuvaaja *Pietari Päivärinta (1827–1913), kansankirjailija ja valtiopäivämies *Pietari Salmenoja (1893–1962), kansanedustaja ja ministeri *Pietari Skyttä (s. 1976), keihäänheittäjä, geologi *Pietari Väänänen (1764–1846), kansanrunoilija, valtiopäivämies *Pietari Joosef Väänänen (1781–1846), Itä-Suomen ensimmäinen kirjakauppias ==Kuvitteellisia Pietareita== *Pietari, Kaarina Helakisan kirjassa Pietari ja susi *Pietari Haukkala, televisiosarjassa Salatut elämät *Pikku Pietari, henkilö Simo Puupposen eli Aapelin romaanissa Pikku Pietarin piha (1958) *Pietari Peloton, hahmo Disneyn sarjakuvamaailmassa, Pelle Pelottoman isä ja ensimmäinen sudenpentu ==Lähteet== Luokka:Etunimet